ཨ་རིའི་བར་མའི་འོས་བསྡུ་དེ་ལོ་བཞིའི་ནང་ཐེངས་གཅིག་བྱེད་ཀྱི་ཡོད་པ་དང་།སྲིད་འཛིན་གྱི་ལས་ཡུན་བར་མའི་སྐབས་འོས་བསྡུ་བྱེད་ཀྱི་ཡོད་པས་བར་མའི་འོས་བསྡུ་ཞེས་བརྗོད་ཀྱི་ཡོད་པ་དང་།བར་མའི་འོས་བསྡུའི་སྐབས་གྲོས་ཚོགས་གོང་འོག་གཉིས་ཀྱི་འཐུས་མི་འོས་འདེམས་བྱེད་ཀྱི་ཡོད་སྟབས།སྲིད་འཛིན་གྱི་འོས་བསྡུ་ལས་གལ་ཆེ་བ་ཞིག་ཏུ་རྩི་ཡི་ཡོད་པ་དང་།གྲོས་ཚོགས་གོང་འོག་གཉིས་ལས་གྲོས་ཚོགས་འོག་མའི་རྐུབ་སྟེགས་༤༣༥ཚང་མ་འོས་འདེམས་བྱེད་ཀྱི་ཡོད་པ་དང་།གྲོས་ཚོགས་གོང་མར་མངའ་སྡེ་རེ་ནས་འཐུས་མི་༢རེ་བྱས་ཏེ་ཁྱོན་འཐུས་མི་༡༠༠ཡོད་པ་ལས།ལོ་བཞི་རེའི་ནང་རྐུབ་སྟེགས་སུམ་ཆ་གཅིག་འཐུས་མི་༣༥མ་གཏོགས་འོས་འདེམས་བྱ་རྒྱུ་མེད་པ་རེད།སྤྱིར་ཨ་རིའི་མངའ་སྡེའི་གྲོས་ཚོགས་འོག་མའི་འཐུས་མི་རྣམས་མངའ་སྡེ་སོ་སོའི་མི་འབོར་ལ་གཞིགས་ཏེ་ཐོབ་ཆ་བགོ་འགྲེམ་བྱས་ཡོད་ཀྱང་།གྲོས་ཚོགས་གོང་མའི་འཐུས་མི་རྣམས་མངའ་སྡེའི་མི་འབོར་དང་ས་ཁྱོན་ལ་མ་ལྟོས་པར་མངའ་སྡེ་རེར་འཐུས་མི་གཉིས་རེའི་ཐོབ་ཆ་ཡོད་པ་དང་།ཨ་རིའི་བར་མའི་འོས་བསྡུའི་སྐབས་གྲོས་ཚོགས་གོང་འོག་ཙམ་མིན་པར་མངའ་སྡེའི་གཞུང་འཛིན་པ་དང་།ལས་འཛིན་པ་རྣམས་ཀྱང་འོས་འདེམས་བྱེད་ཀྱི་ཡོད་འདུག